**Subaru VIZIV Tourer Concept ensi-iltaan Genevessä**

**Subaru Corporation antaa esimakua automallistonsa tulevasta kehityksestä esittelemällä Subaru VIZIV Tourer Concept -konseptiauton maaliskuussa 88. Geneven autonäyttelyssä Sveitsissä.**

Järjestyksessään seitsemäs Subaru VIZIV (Vision for Innovation) -konseptiauto Tourer Concept esitellään Geneven autonäyttelyn lehdistöpäivänä Subarun osastolla 6. maaliskuuta klo 11:15 paikallista aikaa.

Geneven 88. kansainvälinen autonäyttely on avoinna yleisölle 8. -18. maaliskuuta.

**VIZIV-HISTORIA**

**VIZIV:** Geneve 2013. Auton 2,0-litran dieselboxermoottori ja nelivetoinen voimalinja ovat symmetrisesti suorassa toisiinsa nähden. Ajovakautta on optimoitu niin että auton taka-akselistossa sijaitsevat akut pyörittävät kukin erikseen omaa vetoakselia siten, että kaarteessa sisäpuolinen pyörä pyörii aina hitaammin.

**VIZIV Evolution:** Tokion autonäyttely 2013. Kuten VIZIV edellä, mutta moottorina 1,6-litran suorasuihkutusturbodiesel.

**VIZIV 2:** Geneve 2014. Plug-in hybridiauto, jonka kolmea akkua voidaan ladata verkkovirralla pistorasiasta. Yksi akusto on sijoitettu etuakselille, kaksi muuta taka-akselille.

**VIZIV Future:** Tokio 2015. Nelivetoinen pistokehybridi, johon liitetty EyeSight-teknologia sisältää myös autoa itsenäisesti ohjaavan automaattitoiminnon.

**VIZIV-7:** Los Angeles 2016. Subaru Viziv-7 kuljettaa seitsemää henkilöä kolmella istuinrivillä. Kysymyksessä on kookkain Subaru-malli koskaan.

**VIZIV Performance Concept:** Tokio 2017. Konseptimalli, joka esittelee Subarun näkemyksen boxermoottorin vauhdittamasta nelivetoisesta tulevaisuuden urheiluautosta.